# Andreu Peralba i Codina

Andreu Peralba i Codina (Viladomiu Nou (Gironella), 31 de maig del 1906 - ?) va ser infermer, músic i compositor de sardanes.

## Biografia

S'establí a Sallent el 1925. Va dirigir l'orquestrina "Werner Jazz" entre 1932 i 1945 i fou contrabaixista (el 1949) i director de la "Cobla-orquestra Sallent" (cobla on s'estigué deu anys), abans de tocar dos anys a la "Cobla-orquestra Rosaleda" i, posteriorment, passar a la manresana "Orquestra Remembrança" (on també hi romangué deu anys). També exercia de professor de música i dirigí la societat coral "Ateneu Català".
Va ser autor de sardanes, obres per a piano i cant, ballables i també arranjà per a tocar en cobla obres d'altres compositors.
La seva germana Josefina Peralba va ser professora de piano i de català, i poetessa.
Hi ha documentats dos altres Andreu Peralba músics sallentins més moderns, possiblement descendents seus.

## Obres

* L'amor ho cura tot, cançó
* Cada día me gustas más, rock (1971)
* Día feliz
* Esperant un mariner, cançó amb lletra de J.Jordà
* Ets un pebràs, cançó
* Foradada me l'han dada, cançó
* El gall del Tomaset, cançó
* A. Pedralbes, (música); Fabregas, Josep (lletra). Goigs a lloança de Santa Magdalena de Bell-lloc, antiga església romànica de Sallent, 1975.
* Himne del club de pensionistes de la vila de Sallent, música d'Andreu Peralba Codina, lletra d'Eduardo Sánchez García i Josep Fàbregas i Capell
* El Pere Peret Perico, cançó
* Yo no me quiero casar

### Sardanes

* L'Andreuet (1954), dedicada al seu fill
* Cel blau (1955)
* Dansaires sallentins (1948)
* És per tu (1958)
* La iaia Lola (1957), amb lletra de Lola Rabeya
* La més bonica de Sants (1955)
* Nostra dansa (1955), amb lletra de Lluís Beringues
* Pardal enamorat (1948)
* El Pepet enamorat (1957)
* Petit i eixerit (1949), amb lletra de P. Montanyà
* La plaça de Sallent (1943), amb lletra de Jaume Pons
* Sallent, primera Ciutat Gegantera (1985)
* El tranquil drapaire (1956)

## Notes

* ↑ Josefina Peralba i Codina (Gironella, 1919 - Sallent, desembre del 2006) de molt jove s'establí a Sallent. Obtingué el títol de professora de català al 1979 i, a partir d'aquell moment, es dedicà a l'ensenyament de la llengua, i al de la música. La seva escriptura, entre filosòfica i poètica, li valgué el premi "Josep Fàbregas i Capell" (1994) i l'Englantina dels "Jocs Florals de la Tardor" de Barcelona (2005). Col·laborà regularment amb el "Full Diocesà" de Solsona/Vic i publicà el llibre Entre la realitat i el somni, més enllà de les paraules. (Barcelona-Berga: Columna-L'Albí, 1996 (Poesia, 3). ISBN 8483001004).
* ↑ «Ha mort la nostra col·laboradora Josefina Peralba». Full diocesà Solsona / Vic, 24-12-2006, pàg. 6. Arxivat de l'original el 2015-09-23 [Consulta: 7 gener 2014]. Arxivat 2015-09-23 a Wayback Machine. «Còpia arxivada». Arxivat de l'original el 2015-09-23. [Consulta: 7 gener 2014].
* 1 2 Hi ha un Andreu Peralba (Sallent, 1952 ?) documentat que ha estat músic i arranjador. Començà a dedicar-se a la interpretació musical a finals dels anys 60, i durant un llarg període (1981-1992) fou músic i arranjador a l'"Orquestra Janio Marti" (casset Janio Marti Orquesta y Coros; Peralba. Noches sin fin. Barcelona: Organizaciones Artísticas Barceló, 1995. ). També tocà sol (engistrà el DC Andreu i la seva música. Manresa: CK Music, 2008. ), amb altres músics en formacions reduïdes (Màxim 2, Trevian, Andreu Peralba Quintet) i formant duo amb el seu fill, també Andreu Peralba (com explica en una «entrevista a "Ràdio Berga"». Arxivat de l'original el 2014-01-07. [Consulta: 1r gener 2014].)

## Referències

* 1 2 Sánchez i Agustí, Ferran. Maquis a Catalunya: de la Invasió de la Vall d'Aran a la mort del Caracremada. Lleida: Pagès editors, 1999. ISBN 9788479356125.
* ↑ «Dades biogràfiques i sardanes, al web "Boig per la sardana"». [Consulta: 1r gener 2014].
* ↑ «Andreu Peralba, al web "Músics per la cobla"». Arxivat de l'original el 2014-01-07. [Consulta: 1r gener 2014].
* 1 2 3 Els Trumlaires, (grup musical). De conya!!. Manresa: Produccions musicals Kay, 2000. Casset
* 1 2 Els Trumlaires, (grup musical). Els Trumlaires. Madrid: Discos CBS, 1976. Casset
* ↑ Encara que el web "Boig per la sardana" la dati al 1955, ja s'havia tocat al 1949 ( «Sallent». La Vanguardia Española, 01-03-1949, pàg. 5.)
* ↑ Pons Deseuras, Josep «Andreu Peralba i la plaça de Sallent». L'Esparver, 101, setembre-octubre 1993, pàg. 24-25.
* ↑ «Sallent aplega avui tots els gegants de Catalunya». Avui, 13-10-1985, pàg. 24. Arxivat de l'original el 2014-01-07 [Consulta: 5 febrer 2021]. Arxivat 2014-01-07 a Wayback Machine. «Còpia arxivada». Arxivat de l'original el 2014-01-07. [Consulta: 5 febrer 2021].